Document ID: 32013R1253

KOMISJONI MÄÄRUS (EL) nr 1253/2013,
21. oktoober 2013,
millega muudetakse määrust (EL) nr 1089/2010, millega rakendatakse direktiivi 2007/2/EÜ seoses ruumiandmekogumite ja -teenuste ristkasutatavusega
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 14. märtsi 2007. aasta direktiivi 2007/2/EÜ, millega rajatakse Euroopa Ühenduse ruumiandmete infrastruktuur (INSPIRE), (1) eriti selle artikli 7 lõiget 1,
ning arvestades järgmist:
(1)
Komisjoni 23. novembri 2010. aasta määrusega (EL) nr 1089/2010, millega rakendatakse Euroopa Parlamendi ja nõukogu direktiivi 2007/2/EÜ seoses ruumiandmekogumite ja -teenuste ristkasutatavusega, (2) on ette nähtud direktiivi 2007/2/EÜ I lisas esitatud ruumiandmevaldkondadega seotud ruumiandmekogumite ristkasutatavuse tehniline kord.
(2)
Selleks et tagada ruumiandmekogumite täielik ristkasutatavus, on asjakohane ette näha direktiivi 2007/2/EÜ II ja III lisas esitatud ruumiandmevaldkondadega seotud ruumiandmekogumite ristkasutatavuse tehniline kord.
(3)
Selleks et tagada käesolevas määruses sisalduvate ruumiandmekogumite ristkasutatavuse tehnilise korra üldine järjepidevus, tuleks muuta direktiivi 2007/2/EÜ I lisas esitatud ruumiandmevaldkondadega seotud ruumiandmekogumite ristkasutatavuse praegust tehnilist korda.
(4)
Esiteks tuleks muuta koodiloendeid käsitlevaid nõudeid, et tagada koodiloendi väärtuste kirjeldamise eri tasandite paindlikkus ning näha ette laiendatud koodiloendite ühise kasutamise tehniline kord.
(5)
Teiseks tuleks lõdvendada piirangut, mille kohaselt ruumilised omadused piirduvad skeemiga „Simple Feature” („Lihtsad nähtused”), et saaks kättesaadavaks teha ka 2,5D-andmeid.
(6)
Kolmandaks tuleks võtta kasutusele täiendav metaandmeelement, et oleks võimalik kindlaks teha andmekogumi puhul kasutatav ruumilise esituse tüüp (spatial representation type).
(7)
Neljandaks tuleks laiendada ruumiandmevaldkonda „Geograafilised ruutvõrgud”, et võimaldada kasutada geograafilistel koordinaatidel põhinevat mitmeresolutsioonilist ruutvõrku.
(8)
Viiendaks tuleks laiendada ruumiandmevaldkonda „Haldusüksused”, et kirjeldada haldusüksuse merealasid.
(9)
Kuuendaks tuleks ruumiandmevaldkondadest „Haldusüksused” ja „Hüdrograafia” teatavad kandidaattüübid välja jätta, et vältida kattuvust direktiivi 2007/2/EÜ II ja III lisas esitatud ruumiandmevaldkondade jaoks ette nähtud teatavate ruumiobjektitüüpidega.
(10)
Seepärast tuleks määrust (EL) nr 1089/2010 vastavalt muuta.
(11)
Käesoleva määrusega ette nähtud meetmed on kooskõlas direktiivi 2007/2/EÜ artikli 22 alusel loodud komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EL) nr 1089/2010 muudetakse järgmiselt.
(1)
Artiklit 2 muudetakse järgmiselt:
(a)
sissejuhatav lause asendatakse järgmisega:
„Käesolevas määruses kasutatakse järgmisi mõisteid ning ka lisades esitatud valdkonnaspetsiifilisi mõisteid.”
(b)
punkt 4 jäetakse välja.
(c)
punktis 6 asendatakse standard „ISO 19103” standardiga „ISO/TS 19103:2005”;
(d)
punktis 9 asendatakse standard „EN ISO 19135” standardiga „EN ISO 19135:2007”;
(e)
punktis 11 asendatakse standard „EN ISO 19128” standardiga „EN ISO 19128:2008”;
(f)
punktis 13 asendatakse standard „EN ISO 19115” standardiga „EN ISO 19115:2005/AC:2008”;
(g)
punktis 15 asendatakse standard „EN ISO 19135” standardiga „EN ISO 19135:2007”;
(h)
punktis 18 asendatakse standard „ISO 19103” standardiga „ISO/TS 19103:2005”;
(i)
Lisatakse järgmised punktid 21 kuni 30:
„21. „omadus (property)”- atribuut või kooslusroll;
22. „ühenduse tüüp (union type)”- standardi ISO/TS 19103:2005 kohane tüüp, mille moodustab üks ja vaid üks mitmest alternatiivist (loetletud liikmeatribuutidena);
23. „kooslusklass (association class)”- tüüp, millega määratakse kindlaks kahe teise tüübi vahelise suhte täiendavad omadused;
24. „katvus (coverage)”- ISO 19123:2007 kohane ruumiobjekt, mille funktsioon on anda ruumilise, ajalise või aegruumilise domeeni vahemiku raames väärtusi mis tahes otsese paiknevuse kohta;
25. „domeen (domain)”- standardi ISO/TS 19103:2005 kohane täpselt kindlaksmääratud kogum;
26. „vahemik (range)”- standardi EN ISO 19123:2007 kohane nähtuste atribuutide väärtuste kogum, mis on funktsiooni abil seotud katte domeeni elementidega;
27. „sirgete täisnurksete külgedega ruutvõrk (rectified grid)”- standardi EN ISO 19123:2007 kohane ruutvõrk, mille puhul esineb ruutvõrgu koordinaatide ja koordinaatide referentssüsteemi vaheline afiinne teisendus;
28. „referentseeritav ruutvõrk (referenceable grid)”- standardi EN ISO 19123:2007 ruutvõrk, mis on seotud teisendusega, mida saab kasutada ruutvõrgu koordinaatide väärtuste ümber arvutamiseks välise koordinaatide referentssüsteemiga ühendatud koordinaatide väärtusteks;
29. „tesselatsioon (tessellation)”- ruumi jagamine kokkupuutuvateks allosadeks, millel on jagatava ruumi dimensioonid. Kahemõõtmelises ruumis koosneb tessellatsioon mittekattuvatest hulknurkadest, mis katavad täielikult huvipakkuva piirkonna:
30. „kitsam väärtus (narrower value)”- väärtus, millel on hierarhiline seos üldisema hierarhias kõrgemal asuva väärtusega.”
(2)
Artiklit 4 muudetakse järgmiselt:
(a)
punkt 1 asendatakse järgmisega:
„1. Liikmesriigid kasutavad direktiivi 2007/2/EÜ artiklis 4 sätestatud tingimustele vastavatest andmekogumitest pärit ruumiobjektide andmevahetuseks ja klassifitseerimiseks ruumiobjektitüüpe ja seotud andmetüüpe ning loendeid ja koodiloendeid, mis on II, III ja IV lisas kindlaks määratud nende valdkondade jaoks, millega nad seotud on.”
(b)
Kõik punktides 2 ja 3 esitatud viited „II lisale” asendatakse viidetega „lisadele”
(c)
Punkti 3 teine lause asendatakse järgmisega: „Loendi ja koodiloendi väärtused on keeleliselt neutraalsed arvutis kasutatavad mnemoonilised koodid. Väärtused võivad ka sisaldada keelepõhist nime, mida kasutatakse inimsuhtluseks.”
(3)
Artikli 5 lõige 4 jäetakse välja.
(4)
Artikkel 6 asendatakse järgmisega:
„Artikkel 6
Koodiloendid ja loendid
1. Koodiloenditüübid on järgmised, nagu on esitatud lisades:
(a)
koodiloendid, mille lubatud väärtused koosnevad üksnes käesolevas määruses esitatud väärtustest;
(b)
koodiloendid, mille lubatud väärtused koosnevad käesolevas määruses esitatud väärtustest ja andmepakkujate poolt kindlaks määratud kitsamatest väärtustest;
(c)
koodiloendid, mille lubatud väärtused koosnevad käesolevas määruses esitatud väärtustest ja mis tahes tasandil andmepakkujate poolt kindlaks määratud täiendavatest väärtustest;
(d)
koodiloendid, mille lubatud väärtused koosnevad andmepakkujate poolt kindlaks määratud mis tahes väärtustest.
Punktide b, c, ja d kohaldamisel võivad andmepakkujad lisaks lubatud väärtustele kasutada väärtusi, mis on esitatud INSPIRE tehnilises juhenddokumendis (INSPIRE Technical Guidance), mis on üleval Teadusuuringute Ühiskeskuse INSPIRE veebilehel.
2. Koodiloendid võivad olla hierarhilised. Hierarhiliste koodiloendite väärtustel võivad olla üldisemad hierarhias kõrgemal asuvad väärtused. Kui käesolevas määruses on hierarhiliste koodiloendite kehtivad väärtused esitatud tabelis, siis üldisemad hierarhias kõrgemal asuvad väärtused on loetletud viimases veerus.
3. Kui andmepakkuja näeb sellise atribuudi jaoks, mille tüüp on lõike 1 punktides b, c või d osutatud koodiloend, ette käesoleva määrusega hõlmamata väärtuse, esitatakse väärtus ja selle määratlus registris.
4. Ruumiobjektitüüpide või andmetüüpide selliste atribuutide või kooslusrollide puhul, millel on koodiloenditüüp, võib kasutada üksnes väärtusi, mis on lubatud koodiloendi spetsifikatsiooni kohaselt.
5. Ruumiobjektitüüpide või andmetüüpide selliste atribuutide või kooslusrollide puhul, millel on loenditüüp, võib kasutada üksnes loenditüübi jaoks kindlaks määratud väärtusi.”
(5)
Artikli 8 lõikes 2 ja artikli 11 lõikes 1 esitatud viited „II lisale” asendatakse viidetega „lisadele”.
(6)
Artiklit 12 muudetakse järgmiselt:
(a)
lõige 1 asendatakse järgmisega:
„1. Käesolevas määruses kindlaks määratud ruumiliste omaduste väärtusdomeen piirdub skeemiga „Simple Feature”, mis on määratletud standardis Herring, John R. (ed.), OpenGIS® Implementation Standard for Geographic information - Simple feature access - Part 1: Common architecture, version 1.2.1, Open Geospatial Consortium, 2011, v. a juhul, kui konkreetse ruumiandmevaldkonna või tüübi puhul ei ole teisiti ette nähtud.
(b)
Lõiget 2 muudetakse järgmiselt.
„rahvusvaheline mõõtühikute süsteemi (SI) ühikutes” asendatakse „rahvusvahelise mõõtühikute süsteemi (SI) ühikutes või muudes kui SI-ühikutes, mis on heaks kiidetud kasutamiseks koos rahvusvahelise mõõtühikute süsteemiga”.
(7)
Artiklisse 13 lisatakse järgmine punkt 6:
„6.
Ruumilise esituse tüüp: geograafilise teabe ruumilise esitamise meetod.”
(8)
Artiklit 14 muudetakse järgmiselt:
(a)
punkti 2 alapunkt b asendatakse järgmisega:
„b)
kihi sisu moodustav ruumiobjektitüüp / moodustavad ruumiobjektitüübid või nende alamkogum.”
(b)
lisatakse lõige 3:
„3. Selliste ruumiobjektitüüpide jaoks, mille objekte saab täpsemalt klassifitseerida koodiloendi väärtusega atribuutide abil, võidakse kindlaks määrata mitu kihti. Iga selline kiht sisaldab ruumiobjekte, mis vastavad ühele konkreetsele koodiloendi väärtusele. II, III ja IV lisas selliste kihikogumite kindlaksmääramisel tuleb täita kõik järgmised nõuded:
a)
kohatäitesõlm CodeListValue esindab asjakohase koodiloendi väärtusi, esitäht on suurtäht;
b)
kohatäitesõlm human-readable name esindab koodiloendi väärtuste inimloetavat nime;
c)
ruumiobjektitüüp sisaldab asjakohast atribuuti ja koodiloendit sulgudes.
d)
esitatakse üks kihi näide.”
(9)
I lisa muudetakse vastavalt käesoleva määruse I lisale.
(10)
II lisa muudetakse vastavalt käesoleva määruse II lisale.
(11)
Lisatakse III lisa, mis on esitatud käesoleva määruse III lisas.
(12)
Lisatakse IV lisa, mis on esitatud käesoleva määruse IV lisas.
Artikkel 2
Käesolev määrus jõustub [kahekümnendal] päeval pärast selle avaldamist Euroopa Liidu Teatajas.
Käesolev määrus on tervikuna siduv ja aluslepingute kohaselt liikmesriikides vahetult kohaldatav.
Brüssel, 21 oktoober 2013

Labels: 7
12
16